Diari Oficial de la Generalitat Valenciana


Sumari del DOGV 7057, del 01-07-2013 (2013/6394)

RESOLUCIÓ de 25 d'abril de 2013, de la Direcció General d'Energia per la qual s'atorga autorització administrativa per a la modificació, per ampliació, de les instal·lacions elèctriques de distribució de la subestació transformadora de 220/20 kV, denominada ST Aldaia, ubicada en el terme municipal d'Aldaia, província de València, s'aprova el projecte tècnic d'execució de la modificació i es declara, en concret, la seua utilitat pública. Expedient ATASCT/2011/271/46
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7057

Data del DOGV
:   01-07-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/6394


Data del document
:   25-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 25 d'abril de 2013, de la Direcció General d'Energia per la qual s'atorga autorització administrativa per a la modificació, per ampliació, de les instal·lacions elèctriques de distribució de la subestació transformadora de 220/20 kV, denominada ST Aldaia, ubicada en el terme municipal d'Aldaia, província de València, s'aprova el projecte tècnic d'execució de la modificació i es declara, en concret, la seua utilitat pública. Expedient ATASCT/2011/271/46 [2013/6394]  
Antecedents de fet  
Amb data 10 de novembre de 2011, Iberdrola Distribución Eléctrica, SA Unipersonal, a través de representant degudament acreditat, va presentar davant del Servici Territorial d'Energia de València, l'imprés normalitzat en el qual sol·licitava:   
- Autorització administrativa per a la modificació de les Instal·lacions de distribució elèctrica de la subestació transformadora, 220/20 kV, denominada ST Aldaia.  
- Aprovació del projecte tècnic d'execució d'esta modificació.  
  
- Declaració d'utilitat pública, en concret, d'estes instal·lacions.  
  
Junt amb l'escrit de presentació d'estes peticions s'adjuntava la documentació següent:  
- Projecte tècnic per a l'execució de les instal·lacions esmentades, firmat pel tècnic competent, en el qual s'inclouen:  
· Separata per a l'obtenció de les condicions tècniques per a:  
· L'Ajuntament d'Aldaia.  
· Relació concreta i individualitzada de béns i drets que es consideren de necessària expropiació per a l'establiment de les instal·lacions esmentades i de la imposició i l'exercici de la servitud de pas, als efectes del reconeixement, en concret, de la utilitat pública d'eixes instal·lacions.  
- Còpia de la Declaració d'Impacte Ambiental, de 20 de juny de 2006, formulada per la Direcció General de Gestió del Medi Natural, de la Conselleria de Territori i Habitatge, en la qual s'estima acceptable el projecte de la subestació transformadora 220/20 kV ST Aldaia.  
  
El procediment administratiu corresponent a estes sol·licituds ha sigut tramitat amb l'expedient de referència ATASCT/2011/271/46, incoat a este efecte pel Servici Territorial d'Energia de València.  
Les instal·lacions elèctriques de distribució per a les quals se sol·licita l'autorització de construcció s'executaran a l'interior de la subestació transformadora ST Aldaia, i està prevista la connexió d'aquelles fent frontera amb instal·lacions de la xarxa de transport, titularitat de Red Eléctrica de España, SA Unipersonal, així com amb instal·lacions de distribució titularitat del mateix sol·licitant, Iberdrola Distribución Eléctrica, SA Unipersonal. Estes instal·lacions van ser autoritzades per les corresponents resolucions d'este òrgan directiu de la mateixa data, 21 de març de 2011 (expedients ATASCT/2009/641 i 642/46), i publicades el mateix dia en el Diari Oficial de la Comunitat Valenciana número 6502 del dia 14 d'abril de 2011.   
Les sol·licituds d'autorització administrativa i de reconeixement, en concret, d'utilitat pública, han sigut objecte d'informació pública als efectes previstos en l'article 9 del citat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, durant el termini de trenta dies en:  
- el Diari Oficial de la Comunitat Valenciana de 15 de maig de 2012 (DOCV 6774),  
- el Butlletí Oficial de la Província de València de 28 de maig de 2012 (BOPV 126),   
- el diari El Mundo de 21 de maig de 2012, edició de València.  
  
Amb la mateixa finalitat i termini, el Servici Territorial d'Energia de València va remetre estes sol·licituds a l'Ajuntament d'Aldaia per a la seua exposició en el tauler d'anuncis, i es requerix d'este que, una vegada finalitzat el període de publicitat, li remetera una diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient no han sigut presentades al·legacions.  
De conformitat amb el procediment reglamentàriament establit, a fi que, en el termini de vint dies presentaren la conformitat o l'oposició a l'autorització sol·licitada i emeteren, si procedia, els oportunes condicions tècniques al projecte tècnic de la instal·lació, es va remetre separata d'este, referida a la corresponent part de la instal·lació, a les següents administracions, organismes i empreses de servici públic o d'interés general, els béns o drets dels quals a càrrec seu, puguen ser afectats per esta, amb el resultat que, en síntesi, es detalla:  
  
- Ajuntament d'Aldaia.   
No figura en l'expedient l'informe sol·licitat a l'Ajuntament d'Aldaia, i s'ha reiterat este amb data del 12 de juny de 2012.  
  
D'acord amb el que preveu l'article 75.1 de la Llei 16/2003, de 17 de desembre, de Gestió Administrativa i Financera, i d'Organització de la Generalitat Valenciana i l'article 72 de la Llei 16/2008, de 22 de desembre, per mitjà d'un escrit de 28 de març de 2012, en el si del procediment d'autorització administrativa regulat pel Decret 88/2005, de 29 d'abril, el Servici Territorial d'Energia de València va sol·licitar a l'Ajuntament d'Aldaia un informe a l'objecte de sol·licitar les al·legacions que foren procedents sobre l'adaptació de la instal·lació elèctrica objecte d'este procediment al planejament urbanístic que siga aplicable. En l'expedient no consta l'emissió de l'informe esmentat.   
  
Consta en l'expedient una còpia de la Declaració d'Impacte Ambiental (DIA), formulada amb data de 20 de juny de 2006, de la Direcció General de Gestió del Medi Natural, de la Conselleria de Territori i Habitatge, per la qual s'estima acceptable, només als efectes ambientals, i sense perjuí de l'obtenció prèvia de les autoritzacions sectorials que se li aplique, el projecte de la subestació transformadora 222/20 kV ST Aldaia, sempre que este es desenrotlle amb les previsions de l'estudi d'impacte ambiental, la documentació presentada que va servir de base per a la formulació de la declaració d'impacte ambiental i d'acord amb les condicions que esta imposa. En esta DIA ja es van avaluar com a acceptables mediambientalment les instal·lacions objecte del present procediment, atés que s'hi van incloure:  
- Un sistema elèctric de 220 kV amb una configuració de doble barra (DB) tipus interior amb aïllament en SF6 i huit (8) posicions corresponents a:  
· quatre (4) de línia,  
· tres (3) de transformador,  
· una (1) per a l'enllaç de barres.  
- Un sistema elèctric de 20 kV amb una configuració de doble barra (DB) tipus interior amb aïllament SF6, conformat per tres (3) mòduls de cel·les amb un total de quaranta-set (47) posicions de les quals:  
  
· trenta (30) seran eixides de línia,  
· tres (3) de transformador,  
· dos (2) de mesurament,  
· dos (2) de servicis auxiliars,  
· tres (3) de bateria de condensadors,  
· dos (2) d'enllaç de barres,  
· una (1) de partició i remuntada, i  
· quatre (4) d'unió.  
Este sistema de 20 kV es completa amb la dotació en intempèrie de tres (3) bateries de condensadors (BC).  
- Una transformació dotada amb:  
· tres (3) transformadors de potència de 50 MVA cada un i relació 220/20 kV, amb les seues corresponents reactàncies trifàsiques limitadores de presa de terra.   
Per al subministrament dels equips i servicis propis de la subestació es muntaran:  
· dos (2) transformadors de servicis auxiliars (TSA) de relació 20/0,380-0,220 kV i 250 kVA de potència cada un.  
- edifici en què s'ubicaran les cel·les de 220 kV i 20 kV, equips de control, protecció, comunicació, alimentació en baixa tensió (BT), etc., necessaris per al funcionament correcte de la subestació, així com dos xicotetes dependències per a lavabo i vestidor, una en cada sala de control.  
Per la Resolució mencionada d'este centre directiu, de 21 de març de 2011 (DOCV 6502, 14.04.2011) es va autoritzar Iberdrola Distribución Eléctrica, SA Unipersonal, la construcció de part de les instal·lacions de distribució indicades anteriorment en la Declaració d'Impacte Ambiental, en concret, les següents:  
- Un sistema elèctric de 20 kV, amb una configuració de doble barra (DB), tipus interior amb partició i aïllament en hexafluorur de sofre (SF6), conformat per un (1) mòdul de cel·les amb un total de dèsset (17) posicions de les quals:  
· deu (10) són de línia,  
· una (1) de transformador de potència,  
· una (1) de mesurament,  
· una (1) de transformador de servicis auxiliars,  
· una (1) de bateria de condensadors,  
· una (1) d'enllaç de barres,  
· una (1) de partició de barres amb cable i  
· una (1) d'unió de barres amb cable.  
- Una (1) bateria de condensadors (BC) d'interior de 3600 kVAr + 7200 kVAr, connectada en el sistema de 20 kV.  
- Un (1) transformador trifàsic de potència de 50 MVA, relació 225±10 % / 21,5 kV, en bany d'oli amb refrigeració natural (ONAN) i forçada (ONAF), i regulador de tensió en càrrega, i amb la seua corresponent reactància trifàsica limitadora de la presa de terra.  
- Un (1) transformador de servicis auxiliars (TSA) per al subministrament en corrent altern dels equips i servicis propis de la subestació, de 250 kVA de potència i relació de transformació 20+2,5 %+5 %+7,5 %+10 % / 0,420-0,242 kV, i per a subministrament en contínua, els corresponents equips compactes rectificador-bateria.  
- Obra civil per a albergar les instal·lacions mencionades, tant edificacions com tancament perimetral de la subestació.  
I és l'objecte del procediment referent a esta resolució l'ampliació de les instal·lacions de distribució que s'arrepleguen en el punt primer de la part resolució del present acte administratiu, i que van quedar incloses en la DIA de 20 de juny de 2006.  
La necessitat de l'ampliació sol·licitada és continuació de la justificació que es va exposar en la Resolució d'esta Direcció General, de 21 de març de 2011, per la qual es va atorgar a Iberdrola Distribución Eléctrica, SAU, l'autorització administrativa per a la construcció de certes instal·lacions de distribució de la nova subestació transformadora de 220/20 kV, denominada ST Aldaia, per a garantir la demanda existent en l'Horta Oest de València, en el curt i mitjà termini, si bé atés que la sol·licitud no comprén la part de distribució en 20 kV (mitjana tensió), la seua finalitat principal en este moment és incrementar la fiabilitat de distribució davant d'eventuals contingències, a l'incorporar un nou transformador de potència, de manera que davant d'una fallada imprevista o una indisposició programada, per manteniment o altres causes, del ja autoritzat servisca de reserva, i es complix així el criteri de fiabilitat davant d'una fallada simple (N-1) a nivell de transformació connectat a la Xarxa de Transport.  
D'altra banda, ha de considerar-se que les instal·lacions sol·licitades no generen incidències negatives en el sistema, ja que el parc de transport de la subestació transformadora va ser inclosa en la Planificació dels sectors d'electricitat i gas 2008-2016. Desenrotllament de les xarxes de transport. Maig 2008, publicat en el lloc d'Internet del Ministeri d'Indústria, Energia i Turisme, . En l'annex 3.II, part A.1, es preveu una nova subestació denominada ALDAIA, així com posteriors ampliacions. Les instal·lacions objecte del present procediment corresponen a la part de distribució de la subestació planificada com a nova, i la motivació d'esta és el suport a la distribució i demanda de grans consumidors, amb compliment d'una funció en el sistema de tipus «Estructural», per estar concebudes com a solucions als problemes que afecten el bon funcionament del sistema en el seu conjunt en l'horitzó i escenaris estudiats en la planificació, i està condicionada a l'accés favorable per l'operador del sistema i gestor de la Xarxa Transport, segons l'informe de referència DED\_251\_06, accés que va obtindre, amb data 30 de maig de 2006, l'informe de viabilitat d'accés a la Xarxa de Transport favorable per a dos unitats de transformació 220/20 kV de 50 MVA (un d'estos autoritzat per l'abans esmentada Resolució de 21 de març de 2011 d'esta Direcció General, i el segon objecte, entre altres equips i elements, del present procediment). Així mateix, està acreditat en l'expedient que amb data 8 de juny de 2012, Red Eléctrica de España, SA Unipersonal, i Iberdrola Distribución Eléctrica, SA Unipersonal, van subscriure el contracte tècnic d'accés, per eixa potència, a la Xarxa de Transport.  
  
Consta en l'expedient informe favorable de 23 d'agost de 2012, del Servici Territorial d'Energia de València, òrgan encarregat de la instrucció de l'expedient.  
  
Fonaments de dret  
La instrucció i resolució del present procediment administratiu correspon a la Generalitat, a l'estar la instal·lació elèctrica objecte d'este radicada íntegrament en territori de la Comunitat Valenciana, i no estar enquadrada en les previstes en l'article 3.2.a de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que establix l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 18 del Decret 188/2012, de 21 de desembre, pel qual aprova el reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
  
D'acord amb l'article 38.1 de la Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constituïxen part de les xarxes de distribució.   
D'acord amb el que establix l'article 40 de la Llei 54/1997, de 27 de novembre, del Sector Elèctric, els articles 37 i 131 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als quals exercisquen l'activitat. Sense perjuí que el peticionari que afecta el present procediment, Iberdrola Distribución Eléctrica, SA Unipersonal, complix esta última condició, en la data la present esta mercantil està inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme, , inscripció per a la qual és necessari acreditar el compliment de les capacitats esmentades, a més de, d'altra banda, ser titular de l'autorització administrativa per a la construcció de les instal·lacions de distribució de la subestació l'ampliació del qual se sol·licita en el present procediment.  
  
D'acord amb l'article 40 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la modificació d'instal·lacions elèctriques integrades en la distribució requerixen autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució d'instal·lacions necessita l'aprovació administrativa.  
D'acord amb l'article 52 de la Llei 54/1997, de 27 de novembre, les instal·lacions de distribució d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas. De conformitat amb l'article 53.1 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i hauran d'incloure, per a això, una relació concreta i individualitzada dels béns o drets que consideren de necessària expropiació.  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, les instal·lacions objecte del present procediment estan subjectes a avaluació d'impacte ambiental. ambiental.   
Per ser el present procediment referent a l'autorització administrativa d'una subestació de transformació elèctrica de distribució de 220/20 kV, declarada, en concret, d'utilitat pública, d'acord amb l'article 73 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, és d'aplicació el capítol XX «De les infraestructures del sector energètic» de la dita norma legal.  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 8.8.C.8 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que esta no genera incidències negatives en el sistema.   
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret en el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
Per a la sol·licitud de declaració d'utilitat pública, en concret, és aplicable el procediment i les disposicions contingudes en el capítol V del títol VII del Reial Decret 1955/2000, d'1 de desembre, d'acord amb el que establix la disposició addicional primera del Decret 88/2005, de 29 d'abril.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Iberdrola Distribución Eléctrica, SAU, l'autorització administrativa per a la modificació, per ampliació, de les instal·lacions elèctriques de distribució de la subestació transformadora de 220/20 kV, denominada ST Aldaia, situada en el paratge Encreullades, parcel·les 118 i 142 del polígon 20 del cadastre de rústica, del terme municipal d'Aldaia, província de València, que s'indiquen a continuació:  
- Un (1) nou transformador trifàsic (denominat T-2) de potència de 50 MVA, relació 22080 % / 21,5 kV, en bany d'oli amb refrigeració natural (ONAN) i forçada (ONAF), i regulador de tensió en càrrega, de les mateixes característiques que l'autoritzat en la Resolució d'esta Direcció de 21 de març de 2011.   
- Una (1) nova reactància trifàsica (denominada TZ-2) de neutre de presa de terra en el costat de 20 kV del transformador T-2 per a la detecció de faltes homopolars, connectada en triangle, de les següents característiques:  
· Tipus: trifàsica interior en bany d'oli.  
· Grupo de connexió: Zig-Zag (ZNyn11).  
· Tensió nominal: 20 kV.  
· Tensions nominals suportades segons CEI:  
· Tensió de xoc a onda tipus raig: 170 kV.  
· Tensió alterna a freqüència industrial: 70 kV.  
· Freqüència nominal: 50 Hz.  
· Intensitat màxima: 1 000 A.  
· Temps de falta màxim: 10 s.  
- Dos (2) noves resistències de presa de terra, en sèrie amb la reactància de neutre en el costat de 20 kV, tant del transformador T-1) de potència (50 MVA i 220/20 kV), autoritzat per la Resolució de 21 de març de 2011 d'esta Direcció General, com del transformador T-2, les característiques principals del qual són :  
· Tipus: autoventilada amb envoltant metàl·lica.  
· Tensió nominal: 20 kV.  
· Freqüència: 50 Hz.  
· Valor òhmic nominal 20 ºC: 20 ± 10 %  
· Corrent de fallada nominal: 500 A  
· Duració del defecte a terra: 15 s.  
- Una (1) nova posició de transformador (en total la segona) en el sistema elèctric de 20 kV (denominat mòdul 1), autoritzat per la Resolució de 21 de març de 2011 d'esta Direcció General.   
- La bateria de condensadors d'interior de 20 kV i (3600 kVAr + 7200 kVAr) autoritzada per la Resolució de 21 de març de 2011 d'este mateix òrgan se substituirà per una altra bateria de condensadors, sense escalonar, denominada BC-1, de 10,8 MVAr, formada per 18 condensadors, de 600 kVAr i 12 355 V cada un d'estos, i les seues característiques principals són:  
· Tensió nominal (Un): 20 kV.  
· Freqüència: 50 Hz.  
· Intensitat nominal (In): 312 A.  
· Intensitat màxima permanent: 445 A.  
· Connexió doble estrela.  
· Aïllament: 24 kV.  
· Potència: 10 800 kVAr.  
- Un (1) nou transformador de servicis auxiliars (denominat TSA-2), idèntic a l'autoritzat per la Resolució de 21 de març de 2011 d'este mateix òrgan (TSA-1), per al subministrament en corrent altern dels equips i servicis propis de la subestació, de 250 kVA de potència i relació de transformació 20+2,5 %+5 %+7,5 %+10 %/0,420-0,242 kV, i per a subministrament en continu, els corresponents equips compactes rectificador-bateria.  
- L'obra civil, autoritzada en la Resolució de 21 de març de 2011 d'este centre directiu, destinada a albergar les instal·lacions elèctriques es modifica com seguix:  
· Se elimina una de les sales de mitjana tensió i es guanya la superfície d'esta entre les dos sales de mitjana tensió restants.  
· Se eliminen les sales contraincendis contigües als cubiculums de transformadors de potència, i se substituïxen per un edifici aïllat de dimensions 10,4 m · 6,4 m destinat a albergar el sistema contra incendis.  
  
El pressupost total del projecte de la instal·lació objecte de la present autorització és de dos-cents noranta mil cinc-cents cinquanta-dos euros amb noranta-dos cèntims d'euros (290 552,92 €).  
De conformitat amb el primer paràgraf de l'article 40.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que siguen necessàries obtindre per part d'Iberdrola Distribución Eléctrica, SAU, d'acord amb altres disposicions que siguen aplicables, i en especial les relatives a l'ordenació del territori i al medi ambient.  
  
D'acord amb el que establix la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els seus article 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de la llei esmentada, en la redacció donada per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, les obres relacionades amb la instal·lació objecte de la present autorització no estaran sotmeses a llicència urbanística o a qualsevol altre acte de control preventiu municipal, tot això sense perjuí d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
  
Esta autorització queda afectada per les condicions previstes en el punt segon de la Declaració d'Impacte Ambiental formulada amb data de 20 de juny de 2006 de la Direcció General de Gestió del Medi Natural, de la Conselleria de Territori i Habitatge, les quals van ser inserides en el punt segon de la part executiva de la Resolució de 21 de març de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Aldaia, ubicada en el terme municipal d'Aldaia, s'aprova el projecte tècnic d'execució i es declara, en concret, la seua utilitat pública publicada en el DOCV número 6502 del dia 14 d'abril de 2011.   
El titular de la present autorització tindrà els drets, els deures i les obligacions arreplegats en el títol VII de la Llei 54/1997, de 27 de novembre, del Sector Elèctric i el seu desplegament reglamentari. En tot cas, Iberdrola Distribución Eléctrica, SA Unipersonal, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i els requisits establits en la present autorització o la variació substancial dels pressupostos que han determinat l'atorgament podran donar lloc a la seua revocació.  
  
Segon  
Aprovar el projecte d'execució presentat, habilitant Iberdrola Distribución Eléctrica, SA Unipersonal, a la construcció de les instal·lacions interessades, d'acord amb les condicions següents:  
1. La instal·lació elèctrica haurà d'executar-se segons el projecte presentat i amb les condicions tècniques establides per les administracions, els organismes i les empreses de servici públic o d'interés general afectats per la present instal·lació i que han sigut acceptats pel titular d'esta. En cas que siga necessari introduir-hi modificacions respecte de la documentació presentada i aprovada, el titular de la present resolució haurà de sol·licitar prèviament a esta Direcció General la corresponent aprovació.  
2. La instal·lació a executar complirà, en tot cas, el que s'ha establit en Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries.  
3. El termini d'execució de la instal·lació serà de trenta mesos des de l'endemà d'aquell en què el titular de la present autorització obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat al seu acabament, podrà sol·licitar-se una ampliació concreta d'este per mitjà de sol·licitud motivada davant d'este òrgan directiu, i s'adjuntarà a este efecte la documentació justificativa de la demora i del cronograma de treballs previstos per al nou termini sol·licitat.   
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, Iberdrola Distribución Eléctrica, SA Unipersonal, comunicarà al Servici Territorial d'Energia de València el començament de les obres, que, al seu torn, ho comunicarà a l'òrgan ambiental en nom d'esta Direcció General com a òrgan substantiu.  
  
5. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia de València.  
6. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjuí dels previst en l'article 12.4 del Decret 88/2005, de 29 d'abril, personal tècnic en la matèria adscrit a esta Direcció General o del Servici Territorial d'Energia podran realitzar les comprovacions i les proves que consideren necessàries durant les obres i quan acaben estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
8. Acabades les obres de construcció de la instal·lació, Iberdrola Distribución Eléctrica, SA Unipersonal, en el termini màxim de deu dies hàbils, ho comunicarà al Servici Territorial d'Energia de València als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb la dita comunicació s'adjuntarà un certificat de direcció i final d'obra, subscrit per la persona facultativa competent, que acreditarà que és de conformitat amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable segons el que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV número 6389 de 3 de novembre de 2010.  
  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servici Territorial d'Energia de València ho comunicarà a esta Direcció General, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta Direcció General com a òrgan substantiu.  
10. Esta Direcció General, després del tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en esta.  
  
Tercer  
Declarar, en concret, la utilitat pública de la instal·lació elèctrica el muntatge de la qual s'autoritza en el punt primer de la present resolució, amb l'afecció a les finques que es detallen en l'annex I d'esta resolució, amb l'abast i els efectes previstos en el títol VII de la Llei 54/1997, de 27 de novembre, del Sector Elèctric, i de les seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa, i adquirix Iberdrola Distribución Eléctrica, SA Unipersonal, la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província de València.  
- La notificació de la present resolució a Iberdrola Distribución Eléctrica, SA Unipersonal, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, les quals han emés, o van haver d'emetre, condicions tècniques al projecte d'execució, i les quals van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com als restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.   
Tot això de conformitat amb el que establixen els articles 10 i 11.3 del Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Se significa que la publicació mencionada es realitzarà, a més, als efectes de notificació de la present resolució als interessats en esta que siguen desconeguts, s'ignore el lloc o el domicili de la notificació d'estos o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Annex I  
  
Relació de béns i drets afectats del projecte de modificació, per ampliació, de les instal·lacions elèctriques de distribució de la subestació transformadora de 220/20 kV, denominada ST Aldaia, ubicada en el terme municipal d'Aldaia, província de València.  
Contra esta resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 25 d'abril de 2013.- El director general d'Energia: Antonio Cejalvo Lapeña.